**Hodnotiaca správa činnosti Rady školy**

**pri ZŠ, Haličská cesta 1493/7 v Lučenci za rok 2019**

1. **Zloženie Rady školy**

Rada školy pracovala v roku 2019 v tomto zložení:

1. Mgr. Mariana Šaríková – predseda RŠ, pedagogický pracovník – zástupca ZŠ
2. Mgr. Iveta Rutkayová – pedagogický pracovník – zástupca ZŠ
3. Mária Plavúchová – nepedagogický pracovník – zástupca ZŠ
4. Mgr. Roman Lacko – zástupca rodičov
5. Bc. Veronika Svetová – zástupca rodičov
6. Mgr. Eva Švecová – zástupca rodičov
7. Ing. Anikó Vass – zástupca rodičov
8. Ing. Mária Móricová – zástupca mesta Lučenec
9. Ing. Branislav Hámorník – poslanec mesta Lučenec
10. Lucia Lásková – poslanec mesta Lučenec
11. JUDr. Jozef Oravec – poslanec mesta Lučenec

Dňa **26.08.2019 sa uskutočnilo mimoriadne zasadnutie** **RŠ** a v doplňujúcich voľbách sa novými členmi stali: Mgr. Mária Garajová, PaedDr. Bibiána Géciová ( pedagogickí zamestnanci ZŠ) a Ing. Veronika Svetová ( zástupca rodičov).

1. **Uskutočnené zasadnutia Rady školy v r. 2019**

**Prvé zasadnutie, 18.03.2019**

* Mgr. M. Šaríková ( predseda RŠ) privítala nových členov RŠ: poslancov mesta Lučenec p. L. Láskovú a JUDr. J. Oravca. Tretí člen z klubu poslancov - Ing. B. Hámorník sa zasadnutia nezúčastnil.
* Mgr. E. Švecová ( členka RŠ)prečítala správu o činnosti RŠ za rok 2019. Rada školy neriešila v roku 2018 žiadne sťažnosti ani pripomienky. Keďže nikto z prítomných nemal pripomienky, spáva bola jednohlasne odsúhlasená všetkými členmi.
* Mgr. A. Novodomská ( riaditeľka školy) informovala prítomných o výsledkoch, ktoré dosiahla škola a predložila víziu školy na nasledujúce obdobie. Kapacita školskej jedálne je na základe nariadenia MŠ SR o obedoch zadarmo nedostačujúca a je  potrebné jej rozšírenie – v spolupráci so zriaďovateľom. Ďalšou prioritou je renovácia vonkajšej fasády školy, okien... – uvedené bolo postúpené zriaďovateľovi ako havarijný stav budovy spolu s vypracovanou projektovou dokumentáciou. Poslanci boli požiadaní aby v rámci svojich možností podporili požiadavky na získanie finančných príspevkov. P riaditeľka ďalej informovala prítomných o tom, že škola vypracovala projekt „V Základnej škole úspešnejší“ so zameraním na vytvorenie Inkluzívneho tímu ( špec. pedagóg, psychológ a odbor. pedagóg), ktorého úlohou je práca so žiakmi s vých.- vzdelávacími potrebami. Prioritou školy je aj ďalšie vybavenie tried a výmena skriniek na prezúvky pre žiakov.
* Mgr. M. Šaríková ( predseda RŠ) v rámci diskusie navrhla termíny 4 zasadnutí rady školy v roku 2019, ktoré boli prítomnými odsúhlasené.
* Mgr. R. Lacko ( zástupca rodičov) rámci diskusie otvoril otázku prístupovej cesty ku škole, ktorú je tiež potrebné riešiť s vedením mesta LC.
* Noví členovia RŠ – poslanci mesta – prejavili záujem pozrieť si spolu s p riaditeľkou priestory školy.
* V závere bolo schválené uznesenie – Schválenie správy o činnosti RŠ a informácie riaditeľky školy o stave a činnosti školy.

**Druhé zasadnutie, 18.06.2019**

* Podpredseda rady školy – p. Ing. Anikó Vass prijala od p. Mgr. Mariany Šaríkovej

rezignáciu z funkcie predsedu RŠ z dôvodu nástupu do funkcie zástupcu riaditeľa školy od 01.07.2019. Prítomní boli členovia pedagog. aj nepedag. zamestnancov školy, zástupcovia rodičov aj vedenie školy.

* Následne sa uskutočnilo neformálne posedenie a diskusie členov Rady školy so zamestnancami školy.

**Tretie – mimoriadne zasadnutie, 26.08.2019**

* Z  poverenia p. M. Šaríkovej zasadnutie otvorila aj viedla p. M. Plavúchová (zapisovateľ RŠ, nepedagický zástupca školy).
* Nakoľko došlo k personálnym zmenám a p. Mgr. Mariana Šaríková ( od 01.07.2019 zástupca RŠ) a p. Mgr. Iveta Rutkayová ( k danému termínu už nie je zamestnancom školy) pedagogický zbor zvolil v doplňujúcich voľbách nových zástupcov do RŠ: Mgr. Mária Garajová ( uč. II stupňa ZŠ) a PaedDr. Bibiána Géciová ( uč. I stupňa ZŠ).
* Za činnosť aj prácu v Rade školy poďakovala p. Mária Plavúchová aj p. Mgr. Eve Švecovej, ktorá v RŠ pôsobila ako zástupca školy. Jej syn k 31.08.2019 končí povinnú školskú dochádzku. V októbri bude doplnený nový člen RŠ za rodičov.
* p. M. Plavúchová požiadala p. Ing. Anikó Vass a p. Ing. Jarmilu Móricovú, aby pracovali ako členky volebnej komisie. Prítomní členovia RŠ ( 8/ z 11) právoplatne zvolili v doplňujúcich voľbách za nového predsedu RŠ - PaedDr. Bibiánu Géciovú s počtom hlasov 6. Zápisnica o priebehu volieb je k nahliadnutiu u zapisovateľky RŠ.

**Štvrté zasadnutie, 14.10.2019**

* PaedDr. Bibiána Géciová ( predseda RŠ) privítala prítomných a predstavila im novú členku RŠ – Ing. Veroniku Gondášovú ( zástupca rodičov) a úvodom pozvala prítomných na Vianočnú akadémiu ( 13.12.2019) aj záverečné stretnutie RŠ v r.2019 - posedenie pri vianočnej kapustnici ( pozvánky vyrábali žiaci školy).
* Riaditeľka školy Mgr. Andrea Novodomská prezentovala na interaktívnej tabuli správu o výchovno-vzdelávacích výsledkoch v školskom roku 2018/2019. Prítomní boli oboznámení so vzdelávacím a učebným plánom školy – od prvého ročníka je posilnené vyučovanie ANJ a informatiky, vo všetkých triedach prvého aj druhého stupňa sú navýšené hodiny matematiky, novým predmetom pre 5.a 6. ročník sú Fenomény sveta.
* Prítomní boli oboznámení aj s novým školským poriadkom, ktorý je prístupný aj na webe školy. V diskusii sa bližšie odprezentovali témy – mobily a ich uskladňovanie (trezory v triedach), esteticko-hygienické náviky ( farbenie vlasov, pirsing, tetovanie, prezliekanie z úborov po telesnej...), ospraveldňovanie neprítomnosti na vyučovaní, elektronická dokumentácia školy...
* V rámci diskusie p. Lásková a p. Gondášová poukázali na pribúdajúce problémy v správaní žiakov a zaujímali ich počty žiakov s autizmom a aspergerovým syndrómom. Inkluzívny tím a asistenti učiteľa pracujú s týmito žiakmi po dohovore s triednymi učiteľmi a vedením školy podľa rozpisu.
* Na záver Rada školy schválila správu o výchovno-vzdelávacích výsledkoch.

**Piate zasadnutie, 18.12.2019**

- PaedDr. Bibiána Géciová pozvala členov rady školy na zasadnutí v októbri na dve decembrové stretnutia: Vianočnú akadémiu aj posledné zasadnutie RŠ v r.2019.

- P. riaditeľka posielala žiakmi vyrobené pozvánky na Vianočnú akadémiu a  členovia, ktorí boli v RŠ za rok 2019 sa jej zúčastnili.

- Mailom aj telefonicky boli zapisovateľkou RŠ p. M. Plavuchovou odoslané aj oficiálne pozvánky s programom RŠ a členovia rady školy ( opäť okrem poslanca Ing. B. Hámorníka) potvrdili svoju účasť. Vzhľadom na stúpajúcu chorobnosť chrípky sa napokon stretntutie RŠ neuskutočnilo. Prítomní boli len členovia z radu zamestnancov školy.

Zapísal/a: \_\_\_\_\_\_\_\_\_\_\_\_\_\_\_\_\_\_\_ Prevzal:\_\_\_\_\_\_\_\_\_\_\_\_\_\_\_\_\_\_\_\_\_

Predseda RŠ Dátum:\_\_\_\_\_\_\_\_\_\_\_\_\_\_\_\_\_\_\_\_\_

Dátum:\_\_\_\_\_\_\_\_\_\_\_\_\_\_\_\_\_\_\_\_

Overil/a: \_\_\_\_\_\_\_\_\_\_\_\_\_\_\_\_\_\_\_

Dátum:\_\_\_\_\_\_\_\_\_\_\_\_\_\_\_\_\_\_\_\_